રાજકોટ, તા., ૮: આજે મળેલી સ્ટેન્ડીંગ કમીટીમાં કાર્પેટ વેરા પધ્ધતીનાં દર-નિયમો મંજુર કરવાના ઐતિહાસિક નિર્ણય લેવાયો હતો. જેમાં તગડો ચાર્જ વસુલતી ખાનગી કોર્પોરેટ પ્રકારની હોસ્પીટલો, શોપીંગ મોલ, ખાનગી સ્કુલો-હોસ્ટેલો અને સિનેમા ઘરો માટે મ્યુ. કમિશ્નરે રૂ. ૧ર થી ૪ નો ભારાંક સુચવેલ જેને સ્ટેન્ડીંગ કમીટીએ ફગાવીને આ ભારાંકનો દર ઘટાડી રૂ. ૮ થી રૂ. ૧ જેટલો જ કરી નાખ્યો છે. જયારે એક માત્ર મોબાઇલ ટાવરનો ભારાંક જે કમિશ્નરે રૂ. ૧૫નો સુચવેલ તેમાં ધરખમ વધારો કરી રૂ. પ૦ નો કરવા સ્ટેન્ડીંગ કમીટીએ નિર્ણય લીધો છે. (૪.૧૫)